ཁོ་བོས་ལན་དུ།ཚིག་མཛོད་འདི་ལ་སྐྱོན་དང་ནོར་འཁྲུལ་གང་ཡོད་དག་བཅོས་ཀྱི་ཆེད་དུ།གླེགས་བམ་གཅིག་ལྟ་ཅི།གླེགས་བམ་ལྔ་འབྲི་ཐུབ་ནའང་ཁོ་བོས་སྙིང་ཐག་པ་ནས་ཐུགས་རྗེ་ཆེ་ཞུ་བ་མ་ཚད།གླེགས་བམ་འབྲི་བའི་མཐུན་རྐྱེན་དང་འགྲོ་སོང་གང་དགོས་ཁོ་བོས་ཞབས་ཞུ་བསྒྲུབ་ངེས་ཡིན་ཏེ།དེ་ནི་བོད་ཀྱི་རིག་གནས་ལ་ལོ་རྒྱུས་ཀྱི་རང་བཞིན་ལྡན་པའི་མཛད་རྗེས་ཞིག་ཡིན་པས་སོ།ཉིན་ལྟར་འཁོར་བའི་གྲོང་དུ་གྱི་ནར་འཁྱལ་བ་ལས།མ་འོངས་རང་རིགས་རྣམས་ལ་ཕན་པའི་ཆེད་དུ་ཡི་གེ་ཤོག་ལྷེབ་ཁ་ཤས་འཇོག་ཐུབ་ན་དགའ་བ་ངེས་སོ།།